เทย่า โรเจอร์ส

เทญรวี โรเจอร์ส (เกิด 15 กันยายน พ.ศ. 2528) ชื่อเล่น เทย่า หรือที่รู้จักในชื่อ เทย่า โรเจอร์ส (อังกฤษ: Taya Rogers) เป็นนักแสดง วีเจ นางแบบลูกครึ่งไทย-อเมริกัน 
มีผลงานภาพยนตร์เรื่องแรก 303 กลัว/กล้า/อาฆาต มิวสิกวีดีโอ เพลงถ้าขาดเธอ ทิค แทค โท เพลงหยุดเวลา ราฟฟี่-แนนซี่ เพลงอย่ารักกันเลย เบิร์ด ธงไชย เพลงยายคนนี้ มอส ปฏิภาณ เพลงอ้างว้างลิสซึ่ม หลุยส์ สก๊อต และละครเรื่องดังเช่น ปริศนาและกรงเพชร

**ประวัติ**
เทย่า เกิดเมื่อวันที่ 15 กันยายน พ.ศ. 2528 เป็นลูกสาวคนเดียวของมารดาชาวไทยเชื้อสายจีนชื่อ อุไร กับวิลเลี่ยม โรเจอร์ส บิดาชาวอเมริกัน โดยเทย่าเกิดที่สหรัฐอเมริกา แล้วกลับมาเมืองไทยตอนอายุ 8 ขวบ เรียนที่โรงเรียนร่วมฤดี นานาชาติ มีผลการเรียนเยี่ยม ก่อนจะเดินทางไปเรียนต่อที่อเมริกาพร้อมครอบครัว เข้าสู่วงการด้วยการเป็นนางแบบโฆษณา ภาพนิ่งและทางโทรทัศน์ ตั้งแต่อายุ 11 ปี จากนั้นในปี พ.ศ. 2541 ได้แสดงภาพยนตร์เรื่องแรกคือ 303 กลัว/กล้า/อาฆาต ร่วมกับนักแสดงวัยรุ่นชั้นนำอีกหลายคน ของทางค่ายไท เอนเทอร์เทนเม้นท์ ทำรายได้ 28 ล้านบาท โดยเธอรับบทเป็นน้ำแข็ง ซึ่งในเรื่องนี้เธอยังได้ร้องเพลงในหนังอีกด้วย จากนั้นภาพยนตร์เรื่องที่สอง แสดงเรื่อง ยุวชนทหาร เปิดเทอมไปรบ ที่แสดงร่วมกับต่าย ณัฐพล และ แฮ็ค รุ่งเรือง ออกฉายเดือนมีนาคม พ.ศ. 2543
ทางด้านผลงานละครเธอ แสดงในละครเรื่อง ปริศนา ที่ออกฉายราวเดือนกรกฎาคม-กันยายน พ.ศ. 2543 ทางช่อง 7 แสดงร่วมกับ เจษฎาภรณ์ ผลดี เป็น ท่านชายพจน์ และ พอล ภัทรพล หลังจากนั้นเธอออกจากวงการไปซักพักเพื่อกลับไปศึกษาต่อระดับไฮสคูลที่สหรัฐอเมริกา เธอยังมีผลงานเป็นนางแบบปก "เซเว่นทีนส์" แสดงแบบ โฆษณาและถ่ายแบบที่สหรัฐอเมริกา รวมถึงได้เทสต์หน้ากล้องในหนังฮอลลีวูดเป็นระยะ ๆ เทย่ามีผลงานละครเรื่องที่สองคือ กรงเพชร ร่วมแสดงกับพอล ภัทรพล ร่วมด้วย มนตรี เจนอักษร ด้านชีวิตส่วนตัว ในปี พ.ศ. 2546 เธอมีข่าวรักร้าวกับหลุยส์ สก็อต เทย่ายังคงถ่ายแบบลงนิตยสารอเมริกัน หลายฉบับ
เธอมีผลงานในมิวสิกวิดีโอเพลง “The Great Escape” วงบอยส์ไลก์เกิลส์ วงอีโมร็อก ต่อมาเธอได้งานเป็นวีเจทางเอ็มทีวีที่สิงคโปร์
ปี 2551 เธอจบปริญญาตรี และยังถ่ายโฆษณา "เป๊ปซี่" ทางโทรทัศน์ ร่วมกับคนดังหลาย ๆ ท่าน และร่วมแสดงบทสมทบในละคร "พยัคฆ์สาวแซบอีหลี"กับ ช่อง 3 ตั้งแต่เดือนมกราคม 2551 นี้เอง เธอได้ทำหน้าที่เป็นวีเจ ทางช่องเอ็มทีวีเอเชีย
ด้านชีวิตส่วนตัว เทย่า สมรสกับ มิก้า ชูนวลศรี แฟนหนุ่มนักฟุตบอลชาวไทยเชื้อสายเวลส์เมื่อวันที่ 10 พฤศจิกายน พ.ศ. 2562
ปัจจุบันมีบุตร-ธิดาด้วยกัน 2 คนคือ มิลา ชูนวลศรี ชื่อเล่น มิลา เกิดเมื่อวันที่ 2 กุมภาพันธ์ พ.ศ. 2564 
และ เจเดน ชูนวลศรี ชื่อเล่น เจเดน เกิดเมื่อวันที่ 18 ธันวาคม พ.ศ. 2565

**ผลงาน**

**ภาพยนตร์**

**ละครโทรทัศน์**

**ซีรีส์**

**เพลง**
 ขอบคุณที่ไม่ทิ้งกัน (ภาพยนตร์ 303 กลัว/กล้า/อาฆาต)

**มิวสิกวีดีโอ**
 2541 ถ้าขาดเธอ ของ ทิค แทค โท- 2541 หยุดเวลา ของ ราฟฟี่-แนนซี่- 2541 อย่ารักกันเลย ของ เบิร์ด ธงไชย แมคอินไตย์ - 2541 ยายคนนี้ ของ มอส ปฏิภาณ ปฐวีกานต์- 2542 อ้างว้างลิสซึ่ม ของ หลุยส์ สก็อต- 2550 The Great Escape ของ Boys Like Girls- 2551 คนน่าสงสาร ของ ไอซ์ ศรัณยู- 2554 Hang You Up ของ Yellowcard- 2558 ไม่ชินแต่ชอบ ของ พัดชา

**โฆษณา**
 ซี บรีซ- ทเวลฟ์พลัส- เพี๊ยซ ฮันนี่วี - แดรี่พลัส- ลักส์ - น้ำอัดลมเป๊ปซี่แม็กซ์ 0 แคลอรี- นูโทรจิน่า ดีป ครีม โฟม- สมูท อี สกิน เทอราพี- กล้องดิจิตอล Sony Cyber-shot DSC-TX5- Wall's ฟรุตทาเร่รสเสาวรส- Wall's ฟรุตทาเร่รสทับทิม
*ฟรีแอนด์ฟรี

**อ้างอิง**
  อินสตาแกรมเทย่า โรเจอร์ส-  เฟซบุ๊คแฟนเพจเทย่า โรเจอร์ส-  ทวิตเตอร์เทย่า โรเจอร์ส-  ยูทูปเทย่า โรเจอร์ส-  เว็บไซต์ของเทย่า โรเจอร์ส
หมวดหมู่:ชาวไทยเชื้อสายอเมริกัน
หมวดหมู่:นักแสดงหญิงชาวไทย
หมวดหมู่:นักแสดงเด็กหญิงชาวไทย
หมวดหมู่:วีเจ
หมวดหมู่:บุคคลจากลองบีช
หมวดหมู่:นักแสดงหญิงชาวไทยในศตวรรษที่ 20